VARAAIT
Tere tulemast "Varaaita"!
Kas oled vaadanud televiisorist sarja "CSI kriminalistid"?
Jutt käib Ühendriikide menusaatest, millest on tehtud mitu eri sarja.
Ka Soomes jookseb lisaks esialgsele Las Vegase CSI-le CSI Miami,
New York, Los Angeles ja London.
Tunnistes saadetes käsitletakse isikuvastaseid kuritegusid ja
nende lahendamist kriminaaluurimismeetodite abil.
Täna alustame "Varaaidas" 3-osalist sarja "CSI naatsaretlase juhtum".
Mille põhjal sa usud Jeesusesse?
Mille põhjal sa usud, et Jeesus sündis Neitsi Maarjast,
nagu on kirjas usutunnistuses?
Või et Ta tegi imesid nagu mõned väidavad?
Nendes kolmes saates me asetame naatsaretlase elu luubi alla ja
küsime, kas ristiusul on tõepõhja, või põhineb see valel või kuritööl?
Esimeseks uurimiskohaks on Petlemma linn.
Küsime, kuidas Jeesuse elu erineb teiste inimeste elust?
VARAAIT
Me alustame Jeesuse olemasolust.
Kas Jeesus on üleüldse elanud?
On imelik, et peame üldse tõestama, et Jeesus elas.
Keegi ei sea kahtluse alla, et Aristoteles, Platon või Homeros elas.
Jeesusest on rohkem ajaloolisi allikaid kui neist kellestki.
Jeesusest kirjutavaid käsikirju on säilinud tänapäevani 10000 korda
rohkem kui mingeid teisi antiikkirjutisi.
Jeesusest on kirjutatud ka paljudes Piiblivälistes allikates.
Näiteks ajaloolane Josephus kirjutab 1. sajandil:
"Tol ajal elas Jeesus, tark inimene, kui teda võib inimeseks nimetada.
Ta tegi täiesti uskumatuid asju ja oli kõigi nende õpetaja,
kes meelsasti kuulavad tõde.
Paljud juudid ja kreeklased järgisid teda. Ta oli Kristus" ütleb Josephus.
"Mõjukate meeste õhutusel Pilaatus mõistis Ta ristisurma.
Siiski need, kes Teda enne armastasid, jäid Talle ustavaks.
Ta nimelt ilmus kolmandal päeval neile elavana nagu
Jumala saadetud prohvetid oma tuhandetes ennustustes kuulutasid.
Praegugi on olemas usulahk, mille liikmed kutsuvad end kristlasteks."
Kriitikud on nimetanud seda võltsinguks.
Paljude uurijate kohaselt on see suures osas usaldusväärne ja
Josephuse oma tekst.
Jeesus on mõjutanud seda maailma rohkem, kui ükski teine isik.
Ehk on just seetõttu Tema elu enam küsimuse alla seatud kui teiste elu?
Pelgalt Jeesuse olemasolu sunnib inimesi Tema suhtes seisukohta võtma.
Paljud lahendavad selle väljakutse, eitades, et Jeesus üldse elas.
Piibel peaks olema meile piisav tõend Jeesuse elu kohta.
Luukas kirjutab:
"Et juba mitmed on võtnud kätte kirjutada loo neist asjust, mis meie
seas tõsikindlalt on sündinud, nõnda nagu meile on jutustanud need,
kes ise on seda näinud algusest ja on olnud sõna sulased,
siis olen minagi arvanud heaks algusest peale kõike hoolega uurida
ja järgemööda kirja panna sinule, kõrgeauline Teofilus,
et sa õpiksid tundma nende asjade kindla tõe, mida sulle on õpetatud."
Arstina uuris ja jälgis Luukas ilminguid võimalikult objektiivselt.
Luukas ei kirjutanud nii, kuidas juhtus.
Ta uuris Jeesuse elu ja kirjutas korrapäraselt.
Paljud Uue Testamendi kirjutajad põhinevad oma kogemusel.
Nad olid pealtnägijad.
Peetrus kirjutab:
"Sest me ei ole Issanda Jeesuse Kristuse väge ja tulemist teile
teatavaks tehes mitte järginud kavalasti sepitsetud tühje jutte,
vaid me oleme ise oma silmaga näinud tema suurt aulisust.
Sest tema sai Jumalalt Isalt au ja austust kõige kõrgemalt ault,
kui temale kostis niisugune hääl:
"See on minu armas poeg, kellest mul on hea meel!"
Ja selle hääle me kuulsime taevast tulevat, olles ühes temaga pühal mäel.
Ja meil on veel kindlam prohvetlik sõna, ja te teete hästi, et te seda
tähele panete kui küünalt, mis paistab pimedas paigas,
kuni päev jõuab kätte ning koidutäht tõuseb teie südameis."
Peetrus viitab siin enda ning Johannese ja Jakoobuse kogemusele.
Peetrus oli näinud Jeesust, oli näinud Tema elu, Tema imesid.
Isegi Tema kirgastumist üksildasel mäel.
Jeesus ilmus üleloomulikult Karmeli mäel.
Nad kuulsid, et Jumal tunnistas oma Pojast.
Nad nägid ja kogesid Jeesuse suurust.
Nad olid ise näinud Jeesust ja teadsid, kes Ta on.
Peetrus ütleb, et sellele lisaks on usaldusväärsed Vana Testamendi
kirjutised, milles ennustati Jeesuse sündi, elu ja surma väga täpselt.
Lisaks sellele, et Jeesuse elu on usaldusväärne ajalooline fakt ning
Ta on elanud nii, nagu Piibel ütleb.
Eriti huvitav on Tema sünd.
Öeldakse, et kõigi maailmas sündinud nö "messiatega" on kaasnenud imed.
Mõni aeg tagasi surnud Põhja-Korea juhi Kim Jong-ili 69.sünnipäeva auks
avaldati kokkuvõte tema elu tipphetkedest.
Ametlike elulookirjutajate sõnul ennustas Kimi sündi pääsuke
ning ehtis topeltvikerkaar.
Peale Kimi sündi süttis öötaevas uus täht.
Kui ta mängis esimest korda golfi 1994.a sai Kim tulemuse
38 alla paari kogu raja jooksul 11 Hole in onei.
Peale seda otsustas Kim lõpetada hobi, kuna polnud enam väljakutseid.
Kim suutis mõjutada ilmastikku mõttejõu abil - nii ütlevad
ametlikud Põhja-Korea ajalooraamatud.
Juht oli juba lapsena geenius.
Ametlike elulugude kohaselt õppis ta kõndima 3-nädalaselt ja
rääkis kahekuuselt. Kahekuuselt!
Ta kirjutas 6 ooperit kahe aasta jooksul.
Eluloo kohaselt on need paremad kui ükski teine muusika kogu ajaloos.
Sama teose kohaselt kirjutas Kim 1500 raamatut ülikooliõpingute ajal.
Sel nädal kui oli Kimi sünnipäev, teatas uudisteagentuur KCNA, et
Hiina piiri lähedal nähti sünnipäeva ajal salapärast loodusilmingut.
Kirgas päike tõusis, valgustades säravate kiirtega Paektu-sani mäge,
muutes selle kütkestavaks kevade kirjelduseks.
Harukordselt suur ja kirgas valgus säras üle mäetipu tund aega.
Tohutu elu, kogu loodu ja loodus kuulutab tema "messialikkust".
Kahju ainult, et kõik tõendid puuduvad.
Pole midagi muud peale Põhja-Korea ametliku uudisteagentuuri teate.
Seevastu Jeesuse sünni ja elu kohta on tõendeid, mida keegi pole
tänapäevani suutnud ümber lükata, ehkki paljud on proovinud.
Jeesuse sünd on üks asi, mis toonitab Tema erakordsust.
Sellega on seotud mitmeid imesid.
Erinevalt teistest need veenavad inimest, kes nendega tutvub.
Märkimisväärne Jeesuse sünni juures on see, et seda ennustati ette
sadu aastaid enne kui see toimus.
Jesaja raamatu 7. peatüki 14. salmis öeldakse:
"Sellepärast annab Issand ise teile tunnustähe: Ennäe, neitsi saab
käima peale ja toob poja ilmale ning paneb temale nimeks Immaanuel!"
Ja Miika raamatus öeldakse:
"Aga sina, Petlem Efrata, olgugi väike, et olla Juuda tuhandete seas,
sinust väljub mulle see, kes saab valitsejaks Iisraelis ja
kelle põlvnemine on muistseist päevist, igiaegadest!"
Uues Testamendis öeldakse:
"Aga Jeesuse Kristuse sündimine oli nõnda: kui ta ema Maarja oli
kihlatud Joosepiga, siis ta leiti enne nende kokkusaamist
käima peal olevat Pühast Vaimust. Aga et tema mees Joosep oli õiglane
ega tahtnud teda saata häbisse, siis ta võttis nõuks salaja tema hüljata.
Ent kui temal see mõte oli, vaata, siis ilmus talle Issanda ingel unes
ja ütles: "Joosep, Taaveti poeg, ära karda Maarjat, oma naist,
enese juurde võtta, sest mis temas on sündinud, on Pühast Vaimust.
Ta toob ilmale poja ja sa pead temale nimeks panema Jeesus;
sest tema päästab oma rahva nende pattudest!" Aga see kõik
on sündinud, et läheks täide, mis Issand on rääkinud prohveti kaudu,
kes ütleb: "Ennäe, neitsi saab käima peale ning toob poja ilmale,
ja temale peab pandama nimeks Immaanuel", see on meie keeli:
Jumal meiega. Kui Joosep unest ärkas, siis ta tegi nõnda,
kuidas Issanda ingel teda oli käskinud ning võttis oma naise
enese juure ega puutunud temasse, enne kui ta oli ilmale toonud poja.
Ja ta pani temale nimeks Jeesus."
Jeesus sündis noorele naisele, kes pole olnud mehega.
Jumal pani aluse sellele rasedusele Püha Vaimu kaudu.
Matteus räägib detailselt, kuidas Jeesuse sünni kaudu saavad tõeks
Vana Testamendi prohveteeringud.
Selle täpset aega ennustati Taanieli raamatu 9. peatükis.
Nagu tänapäeval, seati ka neil aegadel Jeesuse sünd kahtluse alla.
Teda peeti naatsaretlaseks, kuna ta elas lapsepõlves ja nooruses seal.
Iisraeli juhid ütleva Nikodeemusele Jeesust kaitstes, et kas sinagi
oled Galileast, on teada, et prohvet ei tõuse Galileast.
Vähesed tahtsid mäletada, et Jeesus sündis Petlemmas.
Jeesuse sünniga kaasnes nii palju imesid, et ka Kim Jong-il jääb alla.
Need imed on erilised oma veenmisjõus.
Need pole lihtsalt loomulikult seletatavad.
Mitmed inglite ilmumised, Maarja sünnituse aeg, karjaste tunnistus,
Idamaa tarkade tunnistus, inglite hoiatus Heroodese lastetapust jne.
Üks tähelepanuväärne asi on detailide tõendid.
Jeesuse sünni kirjeldused on täis selliseid detaile, mille iga endast
lugupidav ajaloolane oleks vigade hirmus jätnud kirjutamata.
Evangeeliumites klapivad need detailid üha uuesti ja uuesti.
On imelik ja huvitav, kuidas meil on vajadus selgitada üleloomulikke
sündmusi loomulikult.
Kui mõelda Jeesuse sünniga seotud tähe ilmumist hommikumaal.
Luukas räägib, kuidas targad nägid, et täht sündis ja selle põhjal
otsustasid, et Iisraelis sündis suur kuningas.
Nad läksid kummardama seda jumalikku isikut ja jõudsid Jeesuse vaenlase
Heroodese juurde Jeruusalemmas.
Teel Petlemma ilmus neile seesama täht, mida nad nägid Idamaades.
Tekst ütleb, et tähte nähes nad said üliväga rõõmsaks.
Seda tähe ilmumist on nüüd paarisaja aasta jooksul erinevalt seletatud.
Nii Saturni ja Jupiteri kohtumisena kui muul moel.
Tekst ei viita mingile loomulikule täheilmingule, vaid üleloomulikule
nähtusele hommikumaal, mis kordus uuesti Jeruusalemmas.
Jeesuse sünd oli täis imesid, milles on võimatu kahelda,
kahtlemata kogu sündmuses.
Mis sellega siis on, et seda on nii raske uskuda?
Lähme Jeesuse teiste lugematute imede juurde.
Uut Testamenti lugedes ei saa jääda märkamata, kui palju Ta tegi imesid.
Ta tervendas haigeid, äratas surnuid, ajas välja kurje vaime, muutis
vee veiniks, kõndis vee peal, valitses loodusjõudude üle,
õnnistas toitu nii, et seda jätkus tuhandetele jne.
Just imed eristavad Jeesust kõigist teistest maailma õpetajatest.
Väike väljavõte Jeesuse päevast, ühest Jeesuse päevast:
"Ja Jeesus ütles sõjapealikule: "Mine! Nagu sa oled uskunud, nõnda
sündigu sulle!" Ja tema poiss sai terveks selsamal tunnil.
Ja Jeesus tuli Peetruse kotta ja nägi tema ämma olevat maas palavikus.
Siis Jeesus võttis ta käest kinni, ja palavik lahkus temast.
Ja ämm tõusis üles ja ümmardas teda.
Aga õhtu tulles toodi tema juurde palju seestunuid; ja ta ajas
vaimud välja sõnaga ja tegi haiged terveks, et läheks täide, mis on
üteldud prohvet Jesaja kaudu: "Tema võttis enese peale
meie haigused ja kandis meie tõved!"
Johannes kirjutab oma evangeeliumi lõpus, et "On veel palju muudki,
mida Jeesus tegi; kui seda kõike üksikult üles kirjutataks, siis ma
arvan, et maailm ei mahutaks kirjutatavaid raamatuid!"
Jeesus ütleb Johannese evangeeliumi 14.peatükis:
"Uskuge mind, et mina olen Isas ja et Isa on minus;
aga kui mitte, siis uskuge nende tegude pärast."
Jeesus tegi palju imesid.
Paljusid pole kirjagi pandud ega saa kirjutada, kuna neid oli nii palju.
Jeesus annab mõista, et Tema imedel oli ja on usku kasvatav mõju.
Paljud meist on kogenud imesid enda teadmata ja paljud teadlikult.
Mõni lükkab selle võimaluse kõrvale. Imesid ei sünni.
Selline inimene elab suletud süsteemis, kus on olemas ehk
üleloomulik, kuid see ei mõjuta seda nähtavat maailma, tegelikku elu.
Siin maailmas toimub kõik loomulike seaduste järgi.
Pole olemas Jumalat, kes võiks mingil moel meie ellu puutuda.
Kui ka vastupidi paistab, siis seda tuleb seletada loomulikul viisil.
Nagu Jeesuse sünniga kaasnev tähe ilmumine, on ka teised Tema imed
saanud kõige pöörasemad inimlikud selgitused.
Kui Jeesus kõndis vee peal, siis ta tegelikult kõndis liivaneemel.
Leiva ime sündis, kuna väike poiss näitas eeskuju, jagades oma moona,
mispeale ka teised jagasid oma leiba.
Kaana pulmas olid inimesed nii purjus, et enam ei eristanud veini
värvilisest veest.
Nali räägib väiksest Kallest, kes kuulis kooli usuõpetuse tunnis,
et Piibli lugu Moosesest ja Iisraeli Punase mere ületamisest ei ole tõsi.
Õpetaja ütles, et selles jões oli tol ajal vaid pool meetrit vett.
Mispeale Kalle mõtles poolvaljusti, et see oli tõeline ime.
Õpetaja küsis, mida Kalle mõtles. Too vastas, et see oli tõeline ime,
et egiptlased uppusid poolemeetrises vees.
Kõik sõltub vaatevinklist.
Kuidas räägib Jeesus inimesega, kes ei usu, et Ta võib imesid teha?
Kuidas Jeesus saab meid veenda, kui meil on alati seletus igale imele?
Üks toimiv moodus on meilt muude võimaluste võtmine nii, et enam pole
millegi muu kui Jumala imettegeva väe peale loota.
Tähelepanu tuleb pöörata Jeesuse jumalikkusele.
Jeesus oli nii Jumal kui inimene.
Johannese evangeeliumis on kirjutatud:
"Siis võtsid juudid jälle maast kive, et teda nendega visata. Jeesus
kostis neile: "Palju häid tegusid ma olen teile näidanud oma Isast;
missuguse teo pärast nende seast te tahate mind kividega visata?"
Juudid vastasid temale: "Hea teo pärast me ei viska sind kividega, vaid
Jumala pilkamise pärast ja et sina,kes oled inimene, pead ennast Jumalaks!"
Jeesuse imed ei ole Jeesuse eitamise tegelik põhjus.
Põhjus oli ja on see, kelleks Jeesus end nimetas.
Ta ütles mitmel korral, et Ta on Jumal, Jumala Poeg, Kõigeväeline,
Looja jne.
Selle peale inimesed solvusid ja solvuvad ka tänapäeval.
Jeesuse imed kuulutavad Tema jumalikkust.
Seepärast neid püütakse seletada.
Petlemma sõimes sündis Jumal.
Naatsareti puusepp näitas oma imedega, et Tal on jumalik vägi
ja jumalik autoriteet ning seepärast Tema peale vihastatakse.
Miks me oleme Jeesuse jumalikkuse vastu?
Sest see nõuab, et me võtaksime Tema suhtes seisukoha.
Kui Jeesus on Jumal, vastutame me Tema ees ja seisame kord Tema ees,
andes vastust kogu oma elu eest.
Meil tuleks meelt parandada halbadest tegudest.
Seepärast me oleme valmis arendama ükskõik milliseid teooriaid,
et me ei peaks olema Tema ees vastutavad.
CSI sarjas ilmneb tõde tõendite põhjal, ükskõik mida inimene väidab.
Jumal küsib sinult ja minult, et kas tõendusmaterjal saab rääkida,
või peidan ma end tõsiasjade eest oma teooria taha.
Piibli usaldusväärne ja vaieldamatu tõendus räägib Jeesuse jumalikkusest.
Kas ma nõustun sellega?
Kas ma olen valmis andma Talle au Jumalana?
Kas ma olen valmis tunnistama Talle oma patud ja saama andeks?
Jumal ise suri meie eest.
Jumal ise lepitas meie patud.
Meie pääste ei saaks olla kindlamal vundamendil.
Jumal on surnud sinu eest.
Sama Jeesus, kelle ees me kord kõik seisame.
Palvetame koos!
Tänu Jeesus, et Sina oled Jumal ja et kord me seisame Sinu ees.
Me täname, et kui me siis vaatame kohtunikule otsa, näeme me
Vabastaja nägu. Tänu Jeesus, et me julgeme tulla Sinu ette, lootes
lepitustööle, mille Sina oled teinud meie eest. Tänu, et Piibli kohaselt
on see piisav meist igaühe jaoks, Jeesuse nimes, aamen!
Aitähh, et olid vaatamas "Varaaita".
Kui sa tahad toetada seda saadet, võid helistada sellel numbril,
mis on ekraani all servas.
Sedasi saad teha võimalikuks saate jätkumise.
Tore, et olid vaatamas ja õnnistust sinu ellu!
Kohtumiseni kahe nädala pärast! Nägemist!
Tõlge: Ülle Kapanen